
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Τ ΕΥΧΟΣ ΠΡΩΤΟ _ Αρ. Φύλλου 93 

— ~ — 14 Ιουνίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

227. Ίδρυση Β’ Ουρολογικής Κλινικής στο Τμήμα Ια¬ 
τρικής του Πανεπιστημίου Αθηνών και καθορι¬ 
σμός του εσωτερικού της κανονισμού. 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση και συγκρότηση Επιτροπής για την παρακο¬ 
λούθηση και το συντονισμό του έργου της ανασυ¬ 
γκρότησης της ευρύτερης περιοχής του Πύργου 

Ηλείας. 

Έγκριση καταβολής εκουσίων εισφορών της Ελλάδος 
σε 13 Διεθνείς Περιβαλλοντικούς Οργανι¬ 
σμούς. 

Καταβολή ετήσιας εισφοράς της Ελλάδος για την εγ¬ 
γραφή του Κρατικού Κέντρου Παρασκευής Πα- 
ραγώγων Αίματος του Περιφερειακού Γενικού 
Νοσοκομείου Νικαίας «ΑΓ. ΠΑΝΤΕΛΕΗΜΩΝ“, 
ως μέλους της Ευρωπαϊκής Εταιρείας Διάσπα¬ 
σης Πλάσματος Ε.Ρ.Ρ.Α. 

Έγκριση συμπληρωματικής δαπάνης για την απασχό¬ 
ληση ωρομίσθιου προσωπικού στα Υπουργεία 
Εσωτερικών, Γεωργίας και Δημόσιας Τάξης για 
το έτος 1993. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 227 (1) 

Ίδρυση Β' Ουρολογικής Κλινικής στο Τμήμα Ιατρικής του 
Πανεπιστημίου Αθηνών και καθορισμός του εσωτερι¬ 
κού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1004/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

β) του άρθρου 19 παρ. 2 του ν. 1735/1987 (Α 195) και 


γ) του άρθρου 29Α του ν. 1558/85, όπως αυτό προστέ¬ 
θηκε με το άρθρο 27 του ν. 2081/1992 (Α 154). 

2. Τη γνώμη της γενικής Συνέλευσης του Τμήματος Ια¬ 
τρικής του Πανεπιστημίου Αθηνών (συνεδρίαση 1 / 
15.10.1991). 

3. Το γεγονός, ότι η προκαλουμένη από το παρόν διά¬ 
ταγμα δαπάνη θα προσδιοριοθεί με την απόφαση εγκατα- 
στάσεως και λειτουργίας της Κλινικής, θα καλυφθεί δε για 
μεν τις νοσηλευτικές ανάγκες από τον προϋπολογισμό 
του νοσοκομείου, όπου θα εγκατασταθεί η Κλινική, για δε 
τις εκπαιδευτικές και ερευνητικές ανάγκες από τον προϋ¬ 
πολογισμό του Πανεπιστημίου Αθηνών. 

4. Τη 13/1993 γνωμοδότηση του Συμβουλίου της Επι¬ 
κράτειας, με πρόταση του Υπουργού Προεδρίας της Κυ¬ 
βέρνησης και Εθνικής Παιδείας και θρησκευμάτων, απο¬ 
φασίζουμε: 

Αρθρο 1 
Ίδρυση 

1. Ιδρύεται στο Τμήμα Ιατρικής του Πανεπιστημίου Αθη¬ 
νών Β Ουρολογική Κλινική, η οποία εξυπηρετεί τις εκπαι¬ 
δευτικές, ερευνητικές και νοσηλευτικές ανάγκες στο 
γνωστικό αντικείμενο της Ουρολογίας. Το κλινικό έργο 
περιλαμβάνει την περίθαλψη και νοσηλεία ασθενών με 
νοσήματα του ουροποιογεννητικού συστήματος. 

Η περίθαλψη των ασθενών συνίσταται στην κλινική διά¬ 
γνωση, την παρακλινική και εργαστηριακή διερεύνηση και 
θεραπεία των παραπάνω νοσημάτων. 

2. Η Ουρολογική Κλινική που προβλέπεται από το Β.Δ. 
593/1960 ΦΕΚ133 Α' ορίζεται ως Α' Ουρολογική Κλινική. 

Αρθρο 2 

Εσωτερικός κανονισμός 

Η λειτουργία της κλινικής που ιδρύεται με το προηγού¬ 
μενο άρθρο διέπεται από τον εσωτερικό κανονισμό που 
περιέχεται στα επόμενα άρθρα. 

Αρθρο 3 

Αποστολή 

Η Β' Ουρολογική κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής, καθώς και των άλλων Τμη¬ 
μάτων του Πανεπιστημίου στα θέματα με τα οποία ασχο- 

λείται η κλινική, σύμφωνα με το άρθρο 1. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή, 
που ρνήκει στα θέματα με τα οποία ασχολείται η κλινική. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα, όπως αυτά περιγρά- 
φονται στο άρθρο 1 του παρόντος διατάγματος. 

ε) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη της αιτιοπαθογέ- 
νειας των διαφόρων νοσημάτων του ουροποιητικού συ¬ 
στήματος, καθώς και την αναζήτηση νέων τεχνικών και θε¬ 
ραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής. 

Αρθρο 4 

Προσωπικό 

Το προσωπικό της κλινικής απαρτίζεται από: 
α) Μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής που το γνωστικό τους 
αντικείμενο εμπίπτει στα διδακτικά, ερευνητικά και νοση¬ 
λευτικά ενδιαφέροντα της κλινικής. 

β) Ειδικευμένους γιατρούς, νοσηλευτές και λοιπούς 
επιστήμονες. 

γ) Μέλη του Ειδικού Διοικητικού-Τεχνικού Προσωπικού 
(Ε.Δ.Τ.Π.). 

δ) Υγιεινομικό και λοιπό προσωπικό που τοποθετείται 
στην κλινική, σύμφωνα με τις διατάξεις του ν. 1943/91. 

Αρθρο 5 

Διοίκηση-Αρμοδιότητες 

1. Η κλινική διευθύνεται από μέλος Δ.Ε.Π. του Τμήμα¬ 
τος Ιατρικής που ορίζεται με τη διαδικασία του άρθρου 28 
παρ. 22 του ν. 2083/92 (Α.159). 

2. Ο διευθυντής ασκεί τις αρμοδιότητες που ορίζει το 
άρθρο 7 παρ. 4 του Ν. 1268/1982 και επί πλέον: 

α) Καταρτίζει και εισηγείται το πρόγραμμα λειτουργίας 
για τις διδακτικές και ερευνητικές δραστηριότητες της 
κλινικής και μεριμνά για την υλοποίησή του. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου, στο οποίο λειτουργεί 
Π κλινική για την παροχή νοσηλευτικού έργου. 

γ) Διαχειρίζεται κάθε έσοδο που περιέρχεται στην κλι¬ 
νική, σύμφωνα με τις ισχύουσες διατάξεις. 

δ) Μεριμνά για τη στελέχωση της κλινικής με το ανα¬ 
γκαίο προσωπικό. 

ε) Μεριμνά για την κατανομή των πόρων. 

στ) Υποβάλλει τον ετήσιο απολογισμό των δραστηριοτή¬ 
των. 

ζ) Εισηγείται τους υπεύθυνους αναλωσίμων υλικών και 
του κινητού εξοπλισμού. 

η) Υπογράφει κάθε εξερχόμενο έγγραφο. 


Άρθρο 6 

Εγκατάσταση-Λειτουργία 

1. Η Β’ Ουρολογική Κλινική εγκαθίσταται στο «Σισμανό- 
γλειο Νοσοκομείο» σε χώρους που θα τις παραχωρηθούν 
από το Νοσοκομείο για τη διεξαγωγή του διδακτικού- 
ερευνητικού και νοσηλευτικού της έργου. 

Στο χώρο εγκατάστασης υπάρχει πινακίδα με τον τίτλο 
της Κλινικής και το ονοματεπώνυμο του Διευθυντή. 

2. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 79 του ν. 1566/1985 και του άρθρου 5 
του ν. 2083/92. 

3. Ο διευθυντής έχει την ευθύνη για την εν γένει λει¬ 
τουργία της κλινικής και τη χρησιμοποίηση οργάνων και 
υλικών τους. 

Για κάθε ερευνητική εργασία ο διευθυντής ενημερώνε¬ 
ται πριν από τη διεξαγωγή της και καθορίζει μέσα στα 
πλαίσια της αποστολής της την προτεραιότητα στη χρησι¬ 
μοποίηση οργάνων και χώρων σε περίπτωση που δεν 
υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε ερευνητές που έχουν ει¬ 
δική επί των οργάνων εκπαίδευση. 

Κινητά όργανα και σκεύη, τα οποία παραδίδονται για τη 
διεξαγωγή ερευνητικής εργασίας επιστρέφονται μετά τη 
χρησιμοποίησή τους στην κατάσταση που είχαν παραδο- 
θεί. 

5. Με εισήγηση του διευθυντή στα αρμόδια όργανα του 
Ιδρύματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με τις διδακτικές, ερευνη¬ 
τικές και νοσηλευτικές δραστηριότητες της κλινικής. 

Άρθρο 7 

Πόροι 

Πόροι της κλινικής είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Πανεπιστημίου Αθηνών και οι οποίες 
χορηγούνται σύμφωνα με τη διαδικασία που καθορίζουν οι 
διατάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του Π.Δ. 159/1984 (Α’53). 
γ) Οι πιστώσεις από άλλες πηγές, όπως: 

Ο Ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της Χώρας. 

ιι) Κληρονομιές, κληροδοτήματα, δωρεές και κάθε άλλη 
οικονομική ενίσχυση που προέρχεται από ημεδαπά, ή αλ¬ 
λοδαπά φυσικά και νομικά πρόσωπα προς το Πανεπιστή¬ 
μιο Αθηνών για την κλινική, εφόσον δεν τίθενται όροι που 
αντιβαίνουν στο σκοπό της κλινικής και του Πανεπιστη¬ 
μίου Αθηνών. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Άρθρο 8 
Τηρούμενα βιβλία 

Γ ια τις ανάγκες της κλινικής τηρούνται τα ακόλουθα βι¬ 
βλία και στοιχεία: 

- Πρωτόκολλο εισερχόμενης - εξερχόμενης αλληλογρα¬ 
φίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών. 

- Βιβλίο επιστημονικής δραστηριότητας. 

- Βιβλίο μεταβολών του προσωπικού. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΩΤΗΡΗΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

-♦- 

ΠΡΑΞΕΙΣ ΥΠΟ ΥΡΓΙΚΟΥ Σ ΥΜΒΟΥΛΙΟΥ 

Πράξη 80 της 9 Ιουνίου 1993 
Σύσταση και συγκρότηση Επιτροπής για την παρακολού¬ 
θηση και το συντονισμό του έργου της ανασυγκρότη¬ 
σης της ευρύτερης περιοχής του Πύργου Ηλείας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις: ι) του άρθρου 8 παρ. 4 περ. β και δ του 
ν. 1558/1985 «Κυβέρνηση και Κυβερνητικά όργανα» (ΕτΚ 
Α’ 137) και ιι) του άρθρου 27 του ν. 2081/1992 (ΕτΚ Α’ 
154), με το οποίο προστέθηκε άρθρο 29Α στο ν. 1558/ 
1985. 

β. Την πρόταση του Πρωθυπουργού, αποφασίζει: 

1. Συνιστάται Επιτροπή με σκοπό την παρακολούθηση 
και το συντονισμό του έργου της ανασυγκρότησης της ευ¬ 
ρύτερης περιοχής του Πύργου Ηλείας και την επίλυση των 
ιδιαιτέρων προβλημάτων που προέκυψαν από τους πρό¬ 
σφατους σεισμούς. 

2. Η Επιτροπή απαρτίζεται από: 

α) τον Υφυπουργό Εσωτερικών Άγγελο Μπρατάκο ως 
Πρόεδρο και 

β) τους Γ ενικούς Γ ραμματείς των Υπουργείων: Εθνικής 
Οικονομίας, Οικονομικών, Εσωτερικών, Γεωργίας, Εργα¬ 
σίας, Υγείας Πρόνοιας και Κοινωνικών Ασφαλίσεων, Εθνι¬ 
κής Παιδείας και θρησκευμάτων, Περιβάλλοντος Χωρο¬ 
ταξίας και Δημοσίων Έργων, ως μέλη. 

3. Η Επιτροπή συγκαλείται μετά από πρόσκληση του 
Προέδρου της και λειτουργεί κατά τους κανόνες των συλ¬ 
λογικών κυβερνητικών οργάνων. 

4. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(3) 

Πράξη 81 της 9 Ιουνίου 1993 
Έγκριση καταβολής εκουσίων εισφορών της Ελλάδος σε 
13 Διεθνείς Περιβαλλοντικούς Οργανισμούς. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του Ν.Δ. 932/71 «Περί εκουσίων συνει¬ 
σφορών της Ελλάδος εις Διεθνείς Οργανισμούς» (ΕτΚ Α' 
141). 

β. Την αριθ. Α.Π. 19780/3.6.1993 κοινή εισήγηση των 
Υπουργών Εξωτερικών, Εθνικής Οικονομίας και του Υφυ¬ 
πουργού Περιβάλλοντος, Χωροταξίας και Δημοσίων Έρ¬ 
γων Γ. Βουλγαράκη, για την αναγκαιότητα καταβολής εθε¬ 
λοντικών συνεισφορών της Ελλάδος σε Διεθνείς Οργανι¬ 
σμούς και Προγράμματα, που σχετίζονται με θέματα Περι¬ 
βάλλοντος και Ανάπτυξης, αποφασίζει: 

Την έγκριση καταβολής από τον Προϋπολογισμό Εξό¬ 
δων έτους 1993 του Υπουργείου Περιβάλλοντος, Χωρο¬ 
ταξίας και Δημοσίων Έργων των ακολούθων ποσών σε 
ξένο συνάλλαγμα, ως συνεισφορά της Ελλάδος στους πα¬ 
ρακάτω Διεθνείς Οργανισμούς και Προγράμματα για το 
έτος 1993. 

1) Για το Μεσογειακό Ταμείο Πίστης/ 
ΜΕϋΙΤΕΒΒΑΝΕΑΝ ΤΒυδΤ ΡΙΙΝϋ/του ϋΝΕΡ: 115.352 
δολλάρια ΗΠΑ. 

2) Για το Πρόγραμμα Περιβάλλοντος του ΟΗΕ, ΙΙΝΙΤΕϋ 
ΝΑΤΙΟΝ3 ΕΝνίΒΟΝΜΕΝΤ ΡΒΟΟΒΑΜΜΕ/ϋΝΕΡ/: 17.811 
δολλλάρια ΗΠΑ. 

3) Για το ΜΟΝΤΒΕΑΕ ΡΒΟΤΟΟΟΕ, για τις ουσίες που 
καταστρέφουν τη στοιβάδα του Όζοντος/ϋΝΕΡ/: 10.525 
δολλάρια ΗΠΑ. 

4) Γ ια το Πολυμερές προσωρινό Ταμείο του Πρωτοκόλ¬ 
λου του ΜΟΝΤΒΕΑΕ/ΙΙΝΕΡ/: 556.145 δολλάρια ΗΠΑ. 

5) Για τη νΐΕΝΝΑ ΟΟΝνΕΝΤΙΟΝ, για την προστασία της 
στοιβάδας του Όζοντος/ΙΙΝΕΡ/: 3.684 δολλάρια ΗΠΑ. 

6) Για το ΗΑΒΙΤΑΤ του Ο.Η.Ε.: 16.000 δολλάρια ΗΠΑ. 

7) Για το Πρωτόκολλο για τη Διασυνοριακή ατμοσφαι¬ 
ρική ρύπανση σε μεγάλη απόσταση της Οικονομικής Επι¬ 
τροπής του Ο.Η.Ε. για την Ευρώπη/ΕΜΕΡ-ΕΟΕ/: 19.146 
δολλάρια ΗΠΑ. 

8) Για το «ΙΟΡ ΟΝ Α53Ε55ΜΕΝΤ ΑΝϋ ΜΟΝΙΤΟΒΙΝΟ 
ΟΡ ΑΙΒ ΡΟϋ-υΤΙΟΝ ΕΡΡΕΟΤ3 ΟΝ ΡΟΒΕ5Τ3» της ΕΟΕ 
του Ο.Η.Ε.: 2.000 δολλάρια ΗΠΑ. 

9) Για το υ.Ν.Ο.ΕΌ. ’92 του Ο.Η.Ε.: 5.000 δολλάρια 
ΗΠΑ. 

10) Για το Ευρωπαϊκό Γραφείο Περιβάλλοντος/ 
ΒυΒΕΑΙΙ ΕυΒΟΡΕΕΝ ϋΕ 1/ΕΝνΐΒΟΝΝΕΜΕΝΤ/: 1.600 
ΕΟυ. 

11) Για τη Διεθνή Ένωση για την Προστασία της Φύσης 
και των Φυσικών Πόρων/ΙΝΤΕΒΝΑΤΙΟΝΑ1_ ΙΙΝΙΟΝ ΡΟΒ 
ΟΟΝ5ΕΒΝ/ΑΤΙΟΝ ΟΡ ΝΑΤυΒΕ ΑΝϋ ΝΑΤϋΒΑί. 
ΒΕ3ΟϋΒ0Ε3-ΐυ0Ν/: 115.138 Ελβετικά Φράγκα. 

12) Για το Γραφείο ΒΑΜ3ΑΒ της Διεθνούς Ένωσης για 
την Προστασία της Φύσης και των Φυσικών Πόρων/ 
ΒΑΜ3ΑΒ-ΒΙΙΒΕΑΙΙ, ΙΝΤΕΒΝΑΤΙΟΝΑί. υΝΙΟΝ ΡΟΒ ΟΟΝ- 
3ΕΒΝ/ΑΤΙΟΝ ΟΡ ΝΑΤΙΙΗΕ ΑΝϋ ΝΑΤΙΙΒΑΙ. ΒΕδΟυΒΟΕδ- 
ΙϋΟΝ/: 5.046 Ελβετικά Φράγκα. 




1214 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


13; Για το Ειδικό Εθελοντικό Ταμείο της Ι.Ν.Ο. ΡΟΒ Α 
ΡΒΑΜΕννΟΒΚ ΟΟΝνΕΝΤΙΟΝ ΟΝ ΟϋΜΑΤΕ Ο.: 3.000 
δολλάρια ΗΠΑ. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(4) 

Πράξη 83 της 9 Ιουνίου 1993 
Καταβολή ετήσιας εισφοράς της Ελλάδος για την εγ¬ 
γραφή του Κρατικού Κέντρου Παρασκευής Παραγω¬ 
γών Αίματος του Περιφερειακού Γενικού Νοσοκομείου 
Νικαίας «ΑΓ. ΠΑΝΤΕΛΕΗΜΩΝ*, ως μέλους της Ευρω¬ 
παϊκής Εταιρείας Διάσπασης Πλάσματος Ε.Ρ.Ρ.Α.. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 1 παρ. 1 του Ν.Δ. 932/71 
«Περί εκουσίων συνεισφορών της Ελλάδος εις Διεθνείς 
Οργανισμούς». 

2. Την αριθ. Υ4δ/οικ. 4221/29.3.1993 κοινή εισήγηση 
του Υπουργού Υγείας, Πρόνοιας και Κοινωνικών Ασφαλί¬ 
σεων και των Υφυπουργών Εξωτερικών Βιργινίας Τσουδε- 
ρού και Εθνικής Οικονομίας Κων/νου Δούση, αποφασί¬ 
ζει: 

Την καταβολή από την Τράπεζα της Ελλάδος, για λογα¬ 
ριασμό του Υπουργείου Υγείας, Πρόνοιας και Κοινωνικών 
Ασφαλίσεων ποσού εξακοσίων δεκαπέντε χιλιάδων 
(615.000) δραχμών, σε ισότιμο Φιορινιών Ολλανδίας, για 
εφάπαξ εισφορά εγγραφής του Κρατικού Κέντρου Παρα¬ 
σκευής Παραγώγων Αίματος του Περιφερειακού Γενικού 
Νοσοκομείου Νίκαιας ως μέλους της Ευρωπαϊκής Εται¬ 
ρείας Διάσπασης Πλάσματος (Ε.Ρ.Ρ.Α.). 

Επίσης, την καταβολή στην ίδια εταιρεία ποσού ενός 
εκατομμυρίου διακοσίων δεκατριών χιλιάδων (1.213.000) 
δραχμών, σε ισότιμο Φιορινιών Ολλανδίας, ως ετήσια συν¬ 
δρομή εγγραφής έτους 1992, καθώς και ποσού ενός εκα¬ 
τομμυρίου εννιακοσίων εξήντα οκτώ χιλιάδων (1.968.000) 
δραχμών, σε ισότιμο Φιορινιών Ολλανδίας, ως συνδρομές 
στο ίδιο Κέντρο για τα έτη 1990 και 1991. 

Από τις διατάξεις αυτής της απόφασης προκαλείται συ¬ 
νολική δαπάνη τριών εκατομμυρίων επτακοσίων ενενήντα 
έξι χιλιάδων (3.796.000) δραχμών, η οποία θα καλυφθεί 
από τις εγγεγραμμένες πιστώσεις του Προϋπολογισμού 
του Υπουργείου Υγείας, Πρόνοιας και Κοινωνικών Ασφα¬ 
λίσεων με Φ. 200 και ΚΑΕ 2749. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

--♦- 

(5) 

Απόφαση 86 της 9 Ιουνίου 1993 
Έγκριση συμπληρωματικής δαπάνης για την απασχόληση 

ωρομίσθιου προσωπικού στα Υπουργεία Εσωτερικών, 

Γεωργίας και Δημόσιας Τάξης για το έτος 1993. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 9 του Ν. 2026/1992. 

β. Τις προτάσεις του Υπουργού Εσωτερικών με αριθμό 
Κ 8895/19.5.1993, την από 8.6.1993 κοινή γραπτή εισή¬ 
γηση του Υπουργού και του Υφυπουργού Γεωργίας και την 
προφορική εισήγηση του Υπουργού Δημόσιας Τάξης. 

γ. Την προφορική εισήγηση των Υπουργών Προεδρίας 
της Κυβέρνησης και Οικονομικών. 

δ. Το γεγονός ότι η αρχική εγκριθείσα δαπάνη δεν 
επαρκεί για να καλυφθούν επιτακτικές ανάγκες των 
Υπουργείων ή Φορέων που εποπτεύουν τα Υπουργεία 
αυτά, αποφασίζει: 

1. Την, κατ’ εξαίρεση του μέτρου της αναστολής των 
διορισμών, συμπληρωματική έγκριση και κατανομή δαπά¬ 
νης για την απασχόληση ωρομίσθιου προσωπικού διαφό¬ 
ρων ειδικοτήτων για το έτος 1993 από τα κατωτέρω 
Υπουργεία, ως ακολούθως: 

ΥΠΟΥΡΓΕΙΟ ΔΑΠΑΝΗ 

Εσωτερικών 1.000.000.000 

Γ εωργίας 3.500.000.000 

Δημόσιας Τάξης 42.000.000 


ΓΕΝΙΚΟ ΣΥΝΟΛΟ: 4.592.000.000 

2. Η ανωτέρω δαπάνη κατανέμεται με απόφαση των οι¬ 
κείων Υπουργών μεταξύ των Κεντρικών και Περιφερεια¬ 
κών Υπηρεσιών του Υπουργείου τους και των εποπτευο- 
μένων από αυτά Φορέων. 

3. Η πρόσληψη του ωρομίσθιου προσωπικού θα γίνει 
σύμφωνα με τις διατάξεις του άρθρου 10 του Ν. 2026/ 
1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




